Thabo o rata bolemi kudu mme o kganyoga go ba le polasa ya gagwe le go e sepediša ka katlego. Ka 2009 o ile a dirišana le tatagwe mme ba bjala dihektare tše 25 tša korong, dihektare tše 99 tša lehea le dihektare tše 33 tša dinawa tše di omilego. Thabo o tšwela pele bjalo ka motšweletši mme o kganyoga go ithuta tša bolemi go ya pele. O šetše a tsenetše dithuto tše mmalwa, ke yena leloko la sehlophathuto sa Maluti, le gona o šetša batšweletši ba bangwe bao ba neelanago tsebo le boitemogelo bja bona. Dikgoro ka moka tša Mmušo di dirišana ka bokgauswi go kgonthiša gore batho ba gabo rena ba ba le thuto le mabokgoni. Ka lebaka leo, ka mohlala, Kgoro ya Thuto e na le boikemišetšo diphetogong tša thuto ka kakaretšo le thuto ye e tšwelago pele le ya godimo. Go swana le moo, Kgoro ya Kgwebo le Diintaseteri e tutueletša mpshafatšo le tlhabollo ya borakgwebo. Leano la Mabokgoni le hlalosa seabe se se bonalago sa Kgoro ya ka lenaneong la tlhabollo ya mehlodi ya tša bašomi - le ka mo go bonalago kudu - dikelo tšeo ka tšona seabe sa yona se tla sekasekwago. Le gona le fana ka motheo woo ka wona dikgoro ka moka tša mmušo di tla etelelago pele tlhabollo ya mabokgoni mafapheng a tšona.